《梅花三弄 筝》
清代·丁澎

背银灯。促瑶筝。指乱湘弦心暗惊。此意分明。寄与多情。

问恨满、天涯何处，只在离鸿第二声。陇头流水长城雪。

寒猿叫破巫山月。恨也无凭。梦也难成。落尽梅花枕上冰。

直恁少忪惺。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。